**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՍԵՊՏԵՄԲԵՐԻ 16-Ի N 1274-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ԸՆԴՈՒՆՄԱՆ**

**Իրավական ակտի ընդունման անհրաժեշտությունը.**

**Նախագծի նպատակն է հաստատել Հյուսիս-հարավ ճանապարհային միջանցքի ներդրումային ծրագիր- Ծրագիր 4-ի (այսուհետ՝ Ծրագիր) շրջանակներում կառուցվող** Ս**իսիան-Քաջարան նոր հատվածի տարաբնակեցման շրջանակը (ՏՇ):**

**Կարգավորման հարաբերությունների ներկա վիճակը և առկա խնդիրները.**

Հայաստանի Հանրապետության ու Ասիական զարգացման բանկի միջև 2009 թվականի սեպտեմբերի 15-ին ստորագրված Շրջանակային ֆինանսավորման համաձայնագրի (Հյուսիս-հարավ ճանապարհային միջանցքի ներդրումային ծրագիր) շրջանակներում իրականացվում է Հյուսիս-հարավ ճանապարհային միջանցքի ներդրումային ծրագիրը (այսուհետ՝ Համաձայնագիր)։

ՀՀ կառավարության 2021 թվականի սեպտեմբերի 24-ի թիվ 1564-Ա որոշմամբ՝ Հյուսիս-հարավ ճանապարհային միջանցքի ներդրումային ծրագրի հետագա իրականացման գործընթացում Հյուսիս-հարավ ճանապարհային միջանցքի ներդրումային ծրագիր-Ծրագիր 4-ի շրջանակներում Սիսիան-Քաջարան ճանապարհահատվածի կառուցման ներդրումային ծրագրի (այսուհետ՝ Ծրագիր) իրականացումը սահմանվել է որպես առաջնահերթություն:

Ծրագիր շրջանակներում նախատեսվում է իրականացնել II տեխնիկական կարգի (100 կմ/ժամ հաշվարկային արագությամբ) շուրջ 60 կմ ընդհանուր երկարությամբ Սիսիան-Քաջարան նոր ճանապարհահատված, այդ թվում՝ 4.7 կմ ընդհանուր երկարությամբ կամուրջների և 12.5 կմ ընդհանուր երկարությամբ թունելների (ամենաերկարը` Բարգուշատի թունելն է, որի երկարությունը կկազմի շուրջ 8.6 կմ) կառուցման աշխատանքներ։

Ծրագրի կարիքների համար անհրաժեշտ հողամասերը հանրության գերակա շահ են ճահաչվել ՀՀ կառավարության 2022 թվականի հունիսի 30-ի N 981-Ն որոշմամբ։

Համաձայնագրի «Ժամանակացույց 5 Սոցիալական ապահովությունն ու երաշխիքներին առնչվող պահանջներ» բաժնի 10-րդ կետի համաձայն՝ յուրաքանչյուր ծրագրի կարիքների համար անհրաժեշտ տարածքները պետք է օտարվեն ֆինանսավորող բանկի սոցիալական քաղաքականության հիման վրա կազմված և բանկի հետ համաձայնեցված հողերի օտարման և տարաբնակեցման շրջանակի համաձայն (ՀՕՏՇ)։ Յուրաքանչյուր տրանշի շրջանակներում ՀՕՏՇ-ն պետք է վերանայվի, ահրաժեշտության դեպքում թարմացվի (հաստատվի)։ ՀՕՏՇ-ի վերանայումը և դրան համապատասխան ՀՕՏԾ-ի հաստատումը տվյալ ծրագրի գնահատման նախապայման է հանդիսանում։

Տվյալ դեպում **Հյուսիս-հարավ ճանապարհային միջանցքի ներդրումային ծրագիր-Ծրագիր 2-ի (Ծրագիր 1-ի շրջանակներում օտարում չի իրականացվել) համար ՀՕՏՇ-ն հաստատվել է ՀՀ կառավարության 2010 թվականի սեպտեմբերի 16-ի թիվ 1274-Ն որոշամբ և հետագայում թարմացվել և ՀՀ կառավարության** 17․09․2015 թ․ N 1092-Ն որոշմամբ **հաստատվել է Ծրագիր 3-ի համար։ Ծրագիր 4-ի շրջանակներում** Սիսիան-Քաջարան, Ագարակ-նախատեսվող Քաջարանի թունելի ելք կմ 10+650- կմ 42+875 և նախատեսվող Քաջարանի թունելի մուտք – Սիսիան-Քաջարան հատվածի նախատեսվող նոր խաչմերուկ կմ 0+000 – կմ 10+650 հատվածի համար ՀՕՏՇ-ն վերանայվել և հաստատվել է ՀՀ կառավարության 10․12․2020 թ․ N 2013-Ն որոշմամբ։

**Ներկայում մեկնարկել է Ծրագրի 4-ի Սիսիան-Քաջարան նոր հատվածի կառուցման ենթածրագիրը, որը** համաֆինանսավորվելու է ՎԶԵԲ-ի և ԵՆԲ-ի կողմից, ուստի նշված ենթածրագրի համար անհրաժեշտ է նույնպես թարմացնել և հաստատել ՀՕՏՇ՝ համաձայն ՎԶԵԲ-ի և ԵՆԲ-ի պահանջների:

Հիմք ընդունելով վերոգրյալ կարգավորումները՝ Համաձայնագրի պահանջների կատարումն ապահովելու նպատակով՝ նախագծով առաջարկվում է հաստատել **Ծրագրի 4-ի Սիսիան-Քաջարան նոր հատվածի ՀՕՏՇ-ն, որը ըստ ֆինանսավորող բանկերի սոցիալական քաղաքականության պահանջների կիրառվում է «Տարաբնակեցման շրջանակ» (ՏՇ) վերտառությամբ։**

Հաստատվող ՏՇ-ում հիմնականում պահպանվել են սկզբնական ՀՕՏՇ-ի չափանիշները, սկզբունքները, պահանջները, մասնավորապես որպես փոխհատուցման ենթակա անձ դիտարկվում են, ինչպես գույքի սեփականատերերը, այնպես էլ ազդակիր գույքի նկատմամբ գրանցված իրավունքներ չունեցող անձինք, ինքնակամ շինությունների համար նախատեսվում է փոխհատուցում, նախատեսված են լրացուցիչ օժանդակություններ խոցելի խմբերի համար, բերքի կորստի, ձեռնարկատիրական գործունեության դադարեցան համար։ Նախագծով հաստատվող ՏՇ-ով թարմացվել են փոխհատուցումների տեսակները՝ համաձայն ՎԶԵԲ-ի և ԵՆԲ-ի պահանջների։ Սկզբնական ՀՕՏՇ-ի համամեմատ փոխհատուման շրջանակի մեջ ներառվել են կենսամիջոցների վերականգնման միջոցառումները (վերապատրաստում, ուսուցում և այլն), որոնք կաջակցեն ազդեցության ենթակա անձանց բարելավելու կամ առնվազն վերականգվելու ծրագրից առաջ ունեցած կենսամակարդակը: Բացի այդ, թարմացվել է նաև իրավական և ինստիտուցիոնալ շրջանակը և բողոքների լուծման մեխանիզմը:

Միաժամանակ, հաշվի առնելով, որ Սիսիան-Քաջարան, Ագարակ-նախատեսվող Քաջարանի թունելի ելք կմ 10+650- կմ 42+875 և նախատեսվող Քաջարանի թունելի մուտք – Սիսիան-Քաջարան հատվածի նախատեսվող նոր խաչմերուկ կմ 0+000 – կմ 10+650 հատվածների կառուցման (վերակառուցման) ծրագրերը հանդիսանում են Հյուսիս-հարավ ճանապարհային միջանցքի ներդրումային ծրագիր-Ծրագիր 4-ի ենթածրագրեր, իսկ Սիսիան-Քաջարան հատվածի կառուցումը ֆինանսավորվելու է ՎԶԵԲ և ԵՆԲ կողմից՝ վերջիններիս պահանջներին համապատասխան, ուստի նախագծով առաջարկվում է տարանջատել տվյալ հատվածների ՀՕՏՇ-ները ։

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագիծը 2022 թվականի պետական բյուջեում լրացուցիչ ֆինանսական միջոցների անհրաժեշտություն և պետական բյուջեի եկամուտներում և ծախսերում փոփոխություններ չի առաջացնում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

ՀՀ կառավարության 2021-2026թթ. ծրագրի3-րդ բաժնի 3․2 կետի համաձայն՝ ճանապարհաշինության զարգացման ոլորտում իրականացվում են հետևյալ բարեփոխումները՝ Սիսիան-Քաջարան 60 կմ երկարությամբ նոր ճանապարհահատվածի, այդ թվում՝ շուրջ 9 կմ երկարությամբ Բարգուշատի թունելի կառուցման աշխատանքները։

**Նախագծի ընդունման ակնկալվող արդյունքը․**

Նախագծի ընդունման արդյունքում կհաստվի **Հյուսիս-հարավ ճանապարհային միջանցքի ներդրումային ծրագիր-Ծրագիր 4-ի** շրջանակներում **Սիսիան-Քաջարան նոր ճանապարհահատվածի ՏՇ-ն, որի պահանջների համաձայն հողերի օտարման գործընթացի իրականացումը հնարավորություն կտա բարելավվել կամ առնվազն վերականգնել ազդակիր բոլոր անձանց ծրագրից առաջ եղած կենսամակարդակը։**